Bybelskool » Wat is die Ons Vader? – Lukas 6:12-13
Eendag kort hierna het Jesus na 'n berg gegaan om te bid, en Hy het die hele nag in gebed deurgebring. Teen dagbreek het Hy al sy dissipels bymekaargeroep en twaalf van hulle gekies om apostels te wees. Hier is hulle name: (NLV)
Geen beweging van waarde het nog ooit ontstaan sonder dat daar nie 'n groepie dissipels was wat ingelei kon word in die boodskap en draers daarvan kon word nie. Jesus het dit geweet en optimaal benut. Daarom sonder Hy Homself af, bid, en kies dan twaalf wat by Hom kan leer en uiteindelik die impak van Jesus se evangelie kan vermenigvuldig.
1. Wat sê dit vir jou van jou verhouding met Jesus?
2. Wat sê dit vir jou van jou eie bediening of roeping?
3. Lees die verse later vandag weer om jou te herinner aan die rol van gebed in die uitleef van jou roeping.
4. Jy kan later vanaand die verse weer in die konteks van Lukas 6 lees en my bydrae daaroor: Lukas 6:1-49 – Luister en Leef.